Source: http://www.csmarad.ro/category/featured/feed/
Timestamp: 2019-10-23 23:18:47+00:00

Document:
Featured – Club Sportiv Municipal Arad http://www.csmarad.ro Wed, 23 Oct 2019 14:35:13 +0000 ro-RO hourly 1 https://wordpress.org/?v=4.9.12 Debut promiţător în Divizia A la tenis de masă http://www.csmarad.ro/debut-promitator-in-divizia-a-la-tenis-de-masa/ Wed, 23 Oct 2019 14:31:46 +0000 http://www.csmarad.ro/?p=7324
Divizia A (liga secundă) pe echipe la tenis de masă a debutat destul de bine pentru echipele de la CSM Arad, care s-au prezentat la start atât în întrecerea feminină cât şi în cea masculină. Fetele au avut un prim turneu, la Moineşti, iar în final s-au clasat pe locul trei, cu un bilanț de cinci victorii și două înfrângeri.
Noul antrenor-jucător al echipei arădene e Andreea Fistyulof, iar Andreea Craiu şi Mădălina Orban completează lotul CSM-ului.
Băieții, în formula Patriciu Muntean, Radu Muntean, Roman Bogdan şi Walter Berg, au jucat la Bistrița, unde s-au clasat pe locul patru, cu patru victorii și trei înfrângeri.
În Superligă, echipa de fete a CSM Arad are turneul tur la Buzău, în perioada 1-4 noiembrie.
]]> Emanuel Danciu s-a accidentat la Europenele de haltere http://www.csmarad.ro/emanuel-danciu-s-a-accidentat-la-europenele-de-haltere/ Wed, 23 Oct 2019 05:08:49 +0000 http://www.csmarad.ro/?p=7318
Adrian Jigău îşi punea speranţe într-o evoluţie bună pentru Emanuel Danciu, la Europenele de juniori şi tineret de la Bucureşti, competiţie aflată încă în defăşurare. Doar că sportivul de la CSM Arad a resimţit din nou dureri la genunchiul cu probleme, mai vechea sa accidentare recidivând. Chiar şi aşa, Danciu a concurat onorabil la categoria Under 20, 67 de kilograme, ridicând 124 la smuls – loc 7 şi 150 la aruncat – loc 10, pentru un total de 274 – loc 9.
„A avut o accidentare la genunchi, de aceea nici nu a mai avut ultima încercare, la aruncat. Urmează să vedem rezultatele RMN-ului, pentru a vedea ce program va urma. El are oricum potenţial, are doar 18 ani şi tot viitorul în faţă”, ne-a declarat antrenorul său, Adi Jigău.
Pentru halterofilii CSM-ului urmează în luna noiembrie Campionatele Naţionale de seniori, iar la început de decembrie, Cosmin Krupla va concura la Europenele de juniori II.
]]> Sonia Ichim, de patru ori medaliată la Naţionalele de ritmică http://www.csmarad.ro/sonia-ichim-de-patru-ori-medaliata-la-nationalele-de-ritmica/ Wed, 23 Oct 2019 05:02:11 +0000 http://www.csmarad.ro/?p=7315
Gimnasta de la CSM Arad a performat la Campionatele Naţionale de junioare şi senioare de ritmică, de la Bucureşti, competiţie desfăşurată weekendul trecut. Sonia Ichim a concurat la senioare, ea cucerind argintul în finalele de la cerc şi măciuci şi bronzul la individual compus şi panglică. În finala de la minge s-a clasat pe locul 4.
În concursul junioarelor, Alenia Biringer s-a clasat pe locul 5 la individual compus, colega sa, Alexandria Nironica, ocupând poziţia a 15-a. În finala de la coardă, Biringer şi Nironica au ocupat locurile 6, respectiv 7, prima fiind prezentă şi în finalele de la măciuci, locul 6 şi panglică, locul 4.
Gimnastele de la ritmică sunt pregătite de Daniela Chiriac şi Tatsiana Novikova.
]]> Micile gimnaste, pe podium la Naţionalele de la Ploieşti http://www.csmarad.ro/micile-gimnaste-pe-podium-la-nationalele-de-la-ploiesti/ Wed, 23 Oct 2019 04:56:12 +0000 http://www.csmarad.ro/?p=7311
Campionatul Naţional de junioare III, nivel 2, de la Ploieşti, a consemnat rezultate notabile pentru secţia de gimnastică artistică de la CS Municipal Arad. Astfel, fetele pregătite de Ciprian Hegyi şi Carina Franiov au obţinut trei medalii, două de aur şi una de argint. Ioana Iagăr e campioană naţională la sărituri, ea clasându-se pe locul 7 la individual compus, iar Ayiana Marinescu e vicecampioană naţională la individual compus şi medaliată tot cu argint, la paralele. Daria Kasler s-a clasat pe locul 9 la individual compus.
Altfel, sportivele arădene pleacă joi într-un stagiu de pregătire în Belgia: „Mergem cu sportivele care au participat la Campionatele Naționale într-un stagiu de pregătire alături de sportivele și antrenorii clubului Arduas din Heist op Den Berg. Stagiul se finalizează cu un concurs de verificare a cunoștințelor tehnice între cele doua cluburi și este sprijinit de Centrul Municipal de Cultură Arad”, spune antrenorul Ciprian Hegyi.
]]> Melissa Fărcuţa, medaliata CSM-ului la Naţionalele de aerobic (FOTO) http://www.csmarad.ro/melissa-farcuta-medaliata-csm-ului-la-nationalele-de-aerobic-foto/ Tue, 22 Oct 2019 04:54:56 +0000 http://www.csmarad.ro/?p=7304
Aradul a fost la înălţime atât din punct de vedere organizatoric, cât şi al performanţelor sportive, la Campionatul Naţional de gimnastică aerobică, organizat chiar la Sala Sporturilor „Victoria”. Revenit după 18 ani în oraşul nostru, spectacolul graţiei şi al eleganţei a fost savurat din plin de iubitorii acestui frumos sport.
Clubul gazdă, CS Municipal Arad – care are şi meritul organizării de excepţie, alături de Federaţia Română de Gimnastică, Ministerul Tineretului şi Sportului şi Direcţia Judeţeană pentru Sport şi Tineret Arad – a obţinut o medalie de bronz, prin Melissa Fărcuţa la individual feminin, categoria juniori 12-14 ani. La aceeaşi categorie, trioul format din Melissa Fărcuţa, Maia Balogh şi Ana Derevciuc a ratat de foarte puţin podiumul, clasându-se pe locul patru, iar Alexandru Berbece a ocupat locul şapte la individual masculin. La juniori 9-11 ani, Alexandra Păulescu, Alina Căpitan şi Maria Neacşu s-au clasat pe locul şase la trio, Larisa Rîpaş, Cristina Berbece şi Anamaria Gui au terminat pe opt în aceeaşi probă, iar grupul format din Cristina Berbece, Anamaria Gui, Alexandra Păulescu, Maria Neacşu şi Alina Căpitan, a venit pe locul şase. Antrenorii de la CSM Arad sunt Elza Fărcuţa, Alexandra Cicirean şi Andrada Bunaciu.
„Toată lumea a fost foarte mulţumită de organizare, iar aici ţin să mulţumesc Federaţiei, Ministerului şi DJTS-ului, partenerilor şi sponsorilor noştri. Nivelul competiţiei a fost ridicat, iar arădenii s-au putut bucura, timp de două zile, de un foarte frumos spectacol. Toţi sportivii au fost premiaţi, iar Aradul a fost per total la înălţime”, ne-a declarat Elza Fărcuţa, care are şi satisfacţia unei medalii obţinute de fiica sa.
]]> Trei echipe de la CSM Arad, la startul sezonului în tenisul de masă http://www.csmarad.ro/trei-echipe-de-la-csm-arad-la-startul-sezonului-in-tenisul-de-masa/ Wed, 16 Oct 2019 07:07:57 +0000 http://www.csmarad.ro/?p=7300
Mâine se dă startul în Divizia A (liga secundă) pe echipe la tenis de masă, cu CSM Arad prezentându-se la start atât în întrecerea feminine cât şi în cea masculină. Aşadar, de joi până sâmbătă, fetele se vor înfrunta într-un prim turneu la Moineşti, iar băieţii la Bistriţa. Din acest sezon, noul antrenor-jucător al echipei feminine a CSM Arad e Andreea Fistyulof, în vreme ce Andreea Craiu şi Mădălina Orban completează echipa de ligă secundă. La băieţi, formula de ligă secundă e Patriciu Muntean, Radu Muntean, Roman Bogdan şi Walter Berg. CSM Arad va avea echipă şi în Superliga feminină, dar mult întinerită faţă de anii trecuţi, când trupa lui Cristi Dodean emitea pretenţii la medalii. Din acest an, se merge pe reconstrucţie, cu Adela Strună (15 ani), Irina Rus (16 ani) şi Ana Barbu (17 ani, ultima oară la Slatina), formând teamul de la CS Municipal. Turneul tur e la Buzău, în perioada 1-4 noiembrie.
Echipă tânără în Superligă
“Media de vârstă a echipei de Superligă e 16 ani, toate fetele au cochetat sau cochetează cu loturile naţionale juvenile, iar de aceea am decis să le dăm o şansă în plus acestor jucătoare tinere, pentru a prinde experienţă şi mai mare. Ne propunem să formăm o echipă de viitor, dar dacă vom reuşi să ne menţinem în Superligă va şi mai bine”, ne-a declarat Cristian Dodean, antrenorul echipei arădene. Altfel, iubitorii tenisului de masă din Arad primesc o veste bună pentru acest final de an: în perioada 6-8 decembrie, sala de sport a Universităţii “Aurel Vlaicu” din Arad va găzdui Cupa României pentru tineret şi seniori.
]]> Emanuel Danciu concurează la Europenele de haltere de la Bucureşti http://www.csmarad.ro/emanuel-danciu-concureaza-la-europenele-de-haltere-de-la-bucuresti/ Tue, 15 Oct 2019 07:54:06 +0000 http://www.csmarad.ro/?p=7296
]]> Aradul este, după 18 ani, gazda Naţionalelor de gimnastică aerobică! (FOTO) http://www.csmarad.ro/aradul-e-dupa-18-ani-gazda-nationalelor-de-gimnastica-aerobica-foto/ Tue, 15 Oct 2019 07:35:33 +0000 http://www.csmarad.ro/?p=7292
Motive de sărbătoare pentru iubitorii gimnasticii aerobice din Arad, Campionatele Naţionale poposind, după 18 ani, în oraşul nostru! Mai precis, sâmbătă, 19 octombrie, între orele 10 – ora festivităţii de deschidere – şi 17 şi duminică, 20 octombrie, între orele 11 şi 15, Polivalenta arădeană va fi gazdă pentru aproximativ 170 de gimnaşti din ţară, de la cluburile afiliate la Federaţie, printre ele numărându-se şi CSM Arad, club organizator, CS Universitatea Arad şi CS Urania Arad, cele care vor încerca să obţină cât mai multe medalii. Se va concura începând de la categoria juniori până la seniori, lupta pentru medalii anunţându-se acerbă, ca de altfel la fiecare ediţie.
“CSM Arad va avea în concurs 17 sportivi, cu care ne dorim să obţinem rezultate cât mai bune, dacă se poate chiar medalii. Va fi un concurs puternic, în special la categoria a II-a, individual feminin. Mulţumim Federaţiei, Ministerului Tineretului şi Sportului, Direcţiei Judeţene pentru Sport şi Tineret Arad, care alături de noi sunt organizatori, dar şi partenerilor şi sponsorilor. Ne dorim ca Aradul să se achite cât mai bine de organizarea Campionatului Naţional. Vor fi şi momente demonstrative, oferite de Palatul Copiilor şi de Asociaţia CS Gymteam. Vom avea şi premii, ce constau în produse sportive, dar şi cupe, medalii şi diplome”, ne-a declarat Elza Fărcuţa, antrenor al secţiei de gimnastică aerobică la CS Municipal Arad, ajutată de Alexandra Cicirean.
Aşadar, iubitorii sportului şi în general arădenii dornici să vadă un spectacol sportiv, sunt invitaţi în acest sfârşit de săptămână la Sala Sporturilor “Victoria”. Intrarea va fi liberă pe tot parcursul evenimentului.
]]> Campioanele europene, decorate de preşedintele României http://www.csmarad.ro/campioanele-europene-decorate-de-presedintele-iohannis/ Tue, 15 Oct 2019 06:04:20 +0000 http://www.csmarad.ro/?p=7289
Preşedintele Klaus Iohannis a semnat, luni, decretul de decorare a antrenorului Viorel Filimon şi a sportivelor Irina Ciobanu, Adina Mihaela Diaconu, arădeanca de la CS Municipal, Daniela Dodean Monteiro, Elizabeta Samara şi Bernadette Cynthia Szocs pentru rezultatele obţinute la Campionatele Europene de Tenis de Masă de la Nantes.
Potrivit unui comunicat al Administratiei Prezidenţiale, în semn de „apreciere pentru rezultatele importante obţinute la Campionatele Europene de Tenis de Masă de la Nantes, pentru dăruirea şi spiritul de fair-play prin care au promovat valorile sportului de performanţă şi imaginea României în lume”, şeful statului a conferit: Ordinul „Meritul Sportiv” Clasa a III-a, cu două barete, antrenorului Viorel Filimon şi Ordinul „Meritul Sportiv” Clasa a III-a sportivelor Irina Ciobanu, Adina Mihaela Diaconu, Daniela Dodean Monteiro, Elizabeta Samara şi Bernadette Cynthia Szocs.
Selecţionata feminină a ţării noastre e campioană europeană pe echipe, după ce a învins Portugalia. România şi-a trecut în palmares al cincilea său titlu continental, după cele din 1992, 2002, 2005 şi 2017.
]]> CSM Arad dă vicecampioni naţionali de maraton la kaiac (FOTO) http://www.csmarad.ro/csm-arad-da-campioni-nationali-de-cadeti-la-kaiac-foto/ Thu, 10 Oct 2019 12:05:30 +0000 http://www.csmarad.ro/?p=7274
Secţia de kaiac a Clubului Sportiv Municipal Arad a participat la Cupa României rezervată categoriilor juniori I, II şi III şi la Campionatul Naţional de Maraton, întreceri organizate zilele trecute la Bascov – Budeasa. Sportivii Darius Borza şi Marc Timiș au reușit performanța de a urca pe podium, câștigând o medalie de argint la Campionatul Naţional de Maraton la Kaiac 2 B, pe distanţa de 7 kilometri .
„Astfel, s-a terminat un an competițional cu rezultate bune și sperăm ca anul care vine să fie şi mai bogat în medalii. Mulțumesc părinţilor, conducerii CS Municipal Arad, care au făcut posibilă participarea la competiţiile din acest an şi tuturor sportivilor, pentru munca depusă”, spune antrenorul secţiei de kaiac-canoe a CSM-ului arădean, Alexandru Stoian.
K2 B 1000m loc 9 – Borza Darius- Timis Marc
K2 B 1000m loc 7 – Timis Dominic- Borza Casian
K2 B 1000m loc 9 SF – Ogrinci Alexandru K1 B 500m SF loc 5
K4 B 500m loc 6 -Borza Darius- Borza Casian -Timis Dominic -Timis Marc
REZULTATE CAMPIONATUL NAŢIONAL DE MARATON
K2 B 7 Km loc 2 – Borza Darius- Timis Marc
K2 B 10 Km loc 5 – Timis Dominic- Ogrinci Alexandru
K1 B 14 Km loc 6 – Borza Casian .

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM